**Prijímacie skúšky zo slovenského jazyka a literatúry do 1. ročníka 4-ročného štúdia GMK v Revúcej v šk. roku 2018/2019 B variant**

**Milý budúci gymnazista,**

**máš pred sebou test zo SJL, ktorý obsahuje 24 úloh. V každej úlohe je len jedna správna odpoveď. Za každú správnu odpoveď dostaneš 1 bod. Pohodlne sa usaď, sústreď sa a môžeš začať riešiť. Prajeme veľa zdaru.**

**1. Ktoré spojenie nie je správne?**

A) Dieťa zostalo v izbe samo.

B) Za päť minút bude deväť hodín.

C) Nezabudni ísť dnes po chlieb.

D) Rozumiem úlohe z matematiky.

**2. V ktorej vete je častica?**

 A) Netelefonuj, veď zajtra sa uvidíme.

B) Stretol som mamu aj strýka.

C) Dnes konečne prišiel.

D) Prečo si neprišiel?

**3. Stáť!**

 **Veta je z hľadiska členitosti:**

A) dvojčlenná úplná

B) dvojčlenná neúplná

C) jednočlenná slovesná

D) jednočlenná menná

**4*. Apatieka – čože je to? Aha, lekáreň.***

 **Podčiarknuté slovo je:**

A) archaizmus

B) slang

C) historizmus

D) nárečové slovo

**5. Óda je:**

A) oslavná báseň

B) žalospev

C) satirická báseň

D) krátka ľúbostná báseň

**6. V ktorej vete sa nenachádza zhodný prívlastok?**

A) Prechádzka jarným lesom je ozdravujúca.

B) Poznám rozprávkové sito na výrobu dukátov.

C) Ráno nás privítalo slnečným počasím.

D) Kvety orgovánu rozvoniavali po izbe.

**7. V ktorej možnosti sa nachádza podraďovacie súvetie?**

A) Sekera, ktorá je ostrá, dobre rúbe drevo.

 B) Ostrá sekera dobre rúbe drevo.

 C) Dobrá sekera a kvalitné drevo nás vždy potešia.

 D) Pripravím si ostrú sekeru a narúbem drevo.

**8. V ktorom slove dochádza k spodobovaniu?**

A) s vami

B) váza

C) hádž

 D) dedovizeň

**9. V ktorej možnosti nie je správny pravopis i/í; y/ý?**

A) tip na výhru

B) dať tip na víkend

C) výbušný typ človeka

D) široký tip písma

**10. Metonymia sa nachádza v možnosti:**

A) Smeje sa luna na nebi.

B) Prečítaj si Salingera.

C) Medzi štyrmi očami.

D) Koruna kvetu hrá farbami.

**11. Dvojice slov čierny – biely, svetlo – tma sú:**

A) homonymá

B) synonymá

C) antonymá (opozitá)

D) básnické slová

**12. Slovo *mrakodrap* bolo vytvorené slovotvorným postupom, ktorý sa nazýva:**

A) skladanie

B) odvodzovanie

C) skracovanie

D) spájanie

**13. . V ktorej možnosti je správne uvedené poradie vetných členov v nasledujúcej vete.**

 *Tatranské sochy z ľadu očarili aj turistov zo zahraničia.* ⁪

 A) prívlastok zhodný, podmet, prísudok, predmet, nezhodný prívlastok, predmet

 B) zhodný prívlastok, podmet, prívlastok nezhodný, prísudok, predmet, prívlastok

 nezhodný

 C) predmet, prívlastok nezhodný, prísudok, podmet, predmet, nezhodný

 D) zhodný prívlastok, podmet, prívlastok nezhodný, prísudok, predmet, prívlastok

 zhodný

**14. Ktorý jazykový štýl sa vyznačuje znakmi, ako sú mimika, gestikulácia, postoj?**

 A) administratívny

 B) rečnícky

 C) umelecký

 D) publicistický

**15. Koľko ohybných slovných druhov je v nasledujúcej vete?**

 *Básnici skladali síce aj teraz básne, ale bez rýmov*?

 A) 6

 B) 5

 C) 4

 D) 3

**16. V ktorej možnosti sú všetky slová napísané správne?**

 A) akademické tituly, v hotely, na pologuli

 B) pri posteli, na tanieri, nové radiátory

 C) v mori, všetky hoteli, v peknej košeli

 D) dve pologuly, v hoteli, akademické tituly

**17. Aký význam má frazeologická jednotka *Drať školské lavice*?**

 A) Chodiť do školy.

 B) Chodiť poza školu.

 C) Čistiť lavice.

 D) Ničiť si oblečenie na laviciach.

**18. V ktorej z uvedených možností patria všetky žánre k jednému literárnemu druhu?**

 A) sonet, poviedka, bájka

 B) óda, legenda, aforizmus

 C) komédia, veselohra, tragédia

 D) poviedka, román, pieseň

**19. V ktorej možnosti je priama reč napísaná správne?**

A) ,,Takto som to nechcel urobiť," Ticho poznamenal Peter, ,,nebudeme pokračovať."
B) ,,Veľmi som sa snažila," kývala hlavou, ,,Ale nemá to zmysel."

C) Takto som to nechcel urobiť," ticho poznamenal Peter. ,,nebudeme pokračovať."
D) ,,Veľmi som sa snažila," kývala hlavou, ,,ale nemá to zmysel."

**20. V ktorej vete sa nachádzajú všetky ohybné slovné druhy?**

 A) Kráľ lesa sa majestátne vypínal pred ostatnými.

 B) Jeho žiarivé oči svietili ponad vrcholce stromov.

 C) Trikrát zamával svojimi ťažkými krídlami.

 D) Ani raz ho nesklamali priatelia.

**21. Podstatné meno mužského rodu, v pluráli, v datíve, ktoré sa skloňuje podľa vzoru**

 **hrdina sa nachádza v možnosti:**

 A) Po zápase si každý futbalista dopraje oddych.

 B) Šachistom sa naskytla neuveriteľná šanca.

 C) Darcovi orgánov vzdali lekári nemocnice česť.

 D) Náš dedo trávil s nami veľa času.

**22. Ktorá skupina slovies nie je napísaná pravopisne správne?**

 A) urč, prikry, dobi, vedz

 B) urči, doby, vez, skry

 C) učí, by, umy, veď

 D) uč, vy, ry, vi

**23. V ktorej možnosti sa všetky prídavné mená skloňujú podľa rovnakého vzoru?**

 A) vysoký, nižší, väčší, malý

 B) kozí, husí, leví, krokodílí

 C) babkin, strýkov, tetin, dedkov

 D) skladací, padací, svieži, tetini

**24.V ktorej možnosti sa všetky podstatné mená skloňujú podľa rovnakého vzoru?**

 A) mačence, mačatá, páža, mláďa

 B) sliepka, kura, húsa, kurča

 C) meno, mesto, zviera, vec

 D) slony, jelene, slon, jeleň

**25. V ktorom roku vzniklo Prvé slovenské gymnázium?**

**KONIEC**

**A to je všetko. Veríme, že si bol úspešný.**